CELEX: 52016PC0622
Language: et
Date: 2016-09-28
Title: Ettepanek: EUROOPA PARLAMENDI JA NÕUKOGU OTSUS Globaliseerumisega Kohanemise Euroopa Fondi kasutuselevõtmise kohta (Eesti taotlus – EGF/2016/003 EE/petroleum and chemicals)

EUROOPA KOMISJON
            Brüssel,28.9.2016
            COM(2016) 622 final
            Ettepanek:
            EUROOPA PARLAMENDI JA NÕUKOGU OTSUS
            Globaliseerumisega Kohanemise Euroopa Fondi kasutuselevõtmise kohta(Eesti taotlus – EGF/2016/003 EE/petroleum and chemicals)
            
               
         
         
            
               SELETUSKIRI
            
            
               ETTEPANEKU TAUST
            
            
               1.Globaliseerumisega Kohanemise Euroopa Fondist (edaspidi „EGF“) rahalise toetuse saamise suhtes kohaldatavad eeskirjad on sätestatud Euroopa Parlamendi ja nõukogu 17. detsembri 2013. aasta määruses (EL) nr 1309/2013, mis käsitleb Globaliseerumisega Kohanemise Euroopa Fondi (2014–2020) ja millega tunnistatakse kehtetuks määrus (EÜ) nr 1927/2006
                  1
                (edaspidi „EGFi määrus“).
            
            
               2.11. mail 2016 esitasid Eesti ametiasutused taotluse EGF/2016/003 EE/petroleum and chemicals, et saada EGFist rahalist toetust seoses koondamistega
                  2
                NACE Revision 2 osa 19 (koksi ja puhastatud naftatoodete tootmine) ja osa 20 (kemikaalide ja keemiatoodete tootmine) alla kuuluvates majandussektorites Eestis.
            
            
               3.Pärast taotluse hindamist otsustas komisjon kooskõlas EGFi määruse kõikide kohaldatavate sätetega, et EGFist rahalise toetuse andmise tingimused on täidetud. 
            
            
               TAOTLUSE KOKKUVÕTE
            
            
                     
                        EGFile esitatud taotlus
                     
                  
                  
                     
                        EGF/2016/003 EE/petroleum and chemicals
                     
                  
               
                     
                        Liikmesriik
                     
                  
                  
                     
                        Eesti
                     
                  
               
                     
                        Asjaomane piirkond (NUTS
                           3
                         2. tasand)
                     
                  
                  
                     
                        EE00 – Eesti
                           4
                        
                     
                  
               
                     
                        Taotluse esitamise kuupäev
                     
                  
                  
                     
                        11. mai 2016
                     
                  
               
                     
                        Taotluse kättesaamise kinnitamise kuupäev
                     
                  
                  
                     
                        11. mai 2016
                     
                  
               
                     
                        Lisateabe nõudmise kuupäev
                     
                  
                  
                     
                        25. mai 2016
                     
                  
               
                     
                        Lisateabe esitamise tähtaeg
                     
                  
                  
                     
                        6. juuli 2016
                     
                  
               
                     
                        Hindamise lõpuleviimise tähtaeg
                     
                  
                  
                     
                        28. september 2016
                     
                  
               
                     
                        Sekkumiskriteerium
                     
                  
                  
                     
                        EGFi määruse artikli 4 lõige 2
                     
                  
               
                     
                        Asjaomaste ettevõtjate arv
                     
                  
                  
                     
                        3
                     
                  
               
                     
                        Majandussektor(id)
                     
                     
                        (NACE Rev 2 osa)
                           5
                        
                     
                  
                  
                     
                        19 (koksi ja puhastatud naftatoodete tootmine)
                     
                     
                        20 (kemikaalide ja keemiatoodete tootmine)
                     
                  
               
                     
                        Vaatlusperiood (üheksa kuud)
                     
                  
                  
                     
                        1. august 2015 – 1. mai 2016
                     
                  
               
                     
                        Koondamisi kokku 
                     
                  
                  
                     
                        1 550
                     
                  
               
                     
                        Rahastamise nõuetele vastavate toetusesaajate koguarv
                     
                  
                  
                     
                        1 550
                     
                  
               
                     
                        Sihtrühma kuuluvate toetusesaajate koguarv
                     
                  
                  
                     
                        800
                     
                  
               
                     
                        Sihtrühma kuuluvate mittetöötavate ja mitteõppivate noorte arv
                     
                  
                  
                     
                        0
                     
                  
               
                     
                        Individuaalsete teenuste eelarve (eurodes)
                     
                  
                  
                     
                        1 740 070
                     
                  
               
                     
                        EGFi rakendamise eelarve
                           6
                         (eurodes)
                     
                  
                  
                     
                        145 527
                     
                  
               
                     
                        Kogueelarve (eurodes)
                     
                  
                  
                     
                        1 885 597
                     
                  
               
                     
                        EGFi toetus eurodes (60 %)
                     
                  
                  
                     
                        1 131 358
                     
                  
               
               TAOTLUSE HINDAMINE
            
            
               Menetlus
            
            
               4.Eesti ametiasutused esitasid taotluse EGF/2016/003 EE/petroleum and chemicals 11. mail 2016, s.t 12 nädala jooksul alates EGFi määruse artiklis 4 sätestatud sekkumiskriteeriumide täitmise kuupäevast. Komisjon kinnitas taotluse kättesaamist 11. mail 2016 ja palus Eesti ametiasutustelt lisateavet 25. mail 2016. Lisateave esitati kuue nädala jooksul alates teabenõude esitamise kuupäevast. Täieliku taotluse saamisest alates arvestatav 12 nädala pikkune tähtaeg, mille jooksul komisjon peaks hindama taotluse vastavust rahalise toetuse andmise tingimustele, lõpeb 28. septembril 2016. 
            
            
               Taotluse rahastamiskõlblikkus
            
            
               Asjaomased ettevõtjad ja toetusesaajad
            
            
               5.Taotlus on esitatud seoses 1 550 koondamisega NACE Revision 2 osa 19 (koksi ja puhastatud naftatoodete tootmine) ja osa 20 (kemikaalide ja keemiatoodete tootmine) alla kuuluvates majandussektorites.
            
            
                     
                        Ettevõtjad ja koondatud töötajate arv vaatlusperioodil
                     
                  
               
                     
                        Eesti Energia AS
                     
                  
                  
                     
                        532
                     
                  
               
                     
                  
                  
                     
                  
               
                     
                        Nitrofert AS
                     
                  
                  
                     
                        421
                     
                  
               
                     
                  
                  
                     
                  
               
                     
                        Viru Keemia Grupp AS (VKG)
                     
                  
                  
                     
                        597
                     
                  
               
                     
                  
                  
                     
                  
               
                     
                        Ettevõtjaid kokku: 3
                     
                  
                  
                     
                        Koondamisi kokku: 
                     
                  
                  
                     
                        1 550
                     
                  
               
                     
                        Tegevuse lõpetanud füüsilisest isikust ettevõtjaid kokku: 
                     
                  
                  
                     
                        0
                     
                  
               
                     
                        Toetuse saamise nõuetele vastavaid töötajaid ja füüsilisest isikust ettevõtjaid kokku: 
                     
                  
                  
                     
                        1 550
                     
                  
               
               Sekkumiskriteeriumid
            
            
               6.Eesti ametiasutused esitasid taotluse EGFi määruse artikli 4 lõike 2 kohase sekkumiskriteeriumi alusel, millega tehakse erand artikli 4 lõike 1 punktist b, mille kohaselt on toetuse saamise tingimuseks vähemalt 500 töötaja koondamine üheksakuulise vaatlusperioodi jooksul ettevõtjate juures, kes tegutsevad samas NACE Revision 2 osa tasandil määratletud majandussektoris ja asuvad ühe liikmesriigi NUTS 2. tasandi piirkonnas või kahes külgnevas piirkonnas. 
            
            
               7.Taotluse aluseks olev üheksakuuline vaatlusperiood on ajavahemik alates 1. augustist 2015 kuni 1. maini 2016.
            
            
               Koondamiste ja tegevuse lõpetamise juhtude arvutamine
            
            
               8.Vaatlusperioodil toimunud koondamisi arvutati järgmiselt:
            
         
         
            
               –689 töötajat alates kuupäevast, mil tööandja teavitas vastavalt nõukogu direktiivi 98/59/EÜ
                  7
                artikli 3 lõikele 1 pädevat asutust kirjalikult kavandatavast kollektiivsest koondamisest. Eesti ametiasutused on enne komisjoni hindamise lõpetamise kuupäeva kinnitanud, et need 689 töötajat on tõepoolest koondatud;
            
            
               –471 töötajat koondati alates kuupäevast, mil tööandja esitas töötajale individuaalse teate koondamise või töölepingu lõpetamise kohta;
            
            
               –390 töötajat koondati alates kuupäevast, mil nende tööleping tegelikult lõpetati või lõppes.
            
            
               Rahastamisnõuetele vastavad toetusesaajad
            
            
               9.Rahastamisnõuetele vastavaid toetusesaajaid on kokku 1550.
            
            
               Seos koondamiste ja maailmakaubanduses globaliseerumise tõttu toimunud oluliste struktuurimuutuste vahel
            
            
               10.Tõendamaks seost koondamise ja maailmakaubanduses globaliseerumise tõttu toimunud oluliste struktuurimuutuste vahel, väidavad Eesti ametiasutused, et riik on väike ja avatud majandusega ning sõltub suurel määral kaupade ja teenuste ekspordist (ligi 80 % SKPst 2015. aastal võrreldes 43,5 %-ga EL 28s). Eesti majandus on hiljutiste üleilmsete naftaturu kõikumiste ning rahvusvahelises kaubanduses omatava Euroopa positsiooni üldise halvenemise tagajärjel tugevasti kannatanud. Eesti kirdeosas paiknevat Ida-Virumaad on kriis tabanud eriti rängalt, mitte ainult maakonna Venemaa piiri lähedaseks geopoliitiliseks äärealaks olemise tõttu, vaid eelkõige seetõttu, et kõnealusesse piirkonda on koondunud tootmisharud, mis sõltuvad nafta- ja gaasihindadest. Mõju neile kahele majandussektorile, mille kohta on esitatud käesolev taotlus, on olnud erinev.
            
            
               11.Mis puudutab kemikaalide ja keemiatoodete tootmist, siis mineraalväetiste tootmine on väga energiamahukas (gaasihinnad moodustavad kuni 80 % kõigist tootmiskuludest). Kuna maagaasi hinnad on palju tõusnud, on soodsama gaasihinnaga piirkondadel väljaspool Euroopat konkurentsieelis, mis võimaldab väetisi toota märksa väiksemate kuludega kui Euroopas. Siin kehtivad rangemad keskkonnanõuded on selle sektori konkurentsivõimet Euroopas veelgi vähendanud. ELi osakaal maailma kemikaalitootmises vähenes 30,9 %-lt 2004. aastal 17 %-le 2014. aastal. EL on kemikaalide müügi esikoha maailmas järk-järgult Hiinale loovutanud ning Hiina on sama ajavahemiku jooksul oma turuosa 9 %-lt ligikaudu 35 %-le suurendanud. Ka ülejäänud Aasia riikide turuosa on suurenenud, sama on teinud USA turuosa, kus odava kildagaasi kättesaadavus on muutnud tootmise suhteliselt odavaks
                  8
               .
            
            
               12.Mis puudutab koksi ja puhastatud naftatoodete tootmist, eelkõige põlevkiviõli tootmist, siis sõltub põlevkiviõli tootmine naftahinnast maailmaturul. Kuna põlevkiviõli tootmine on suhteliselt kulukas, on selle tootmine majanduslikult teostatav üksnes juhul, kui naftahind on kõrge
                  9
               . Eesti statistikaameti andmetel on langevate naftahindade tõttu mineraalkütuste eksport vähenenud 2016. aasta esimese kahe kuu jooksul 25 % võrreldes sama perioodiga eelmisel aastal.
            
            
               13.Praeguseks ei ole koksi ja puhastatud naftatoodete tootmise sektorist EGFile veel ühtegi taotlust laekunud. Kemikaalide ja keemiatoodete tootmise sektorist on EGFile laekunud üks taotlus,
                  10
                mille põhjenduseks toodi globaliseerumise mõju kaubandusele.
            
            
               Koondamisi ja tegevuse lõpetamist põhjustanud sündmused
            
            
               14.2015. aasta juulis sulges sünteetilist ammoniaaki ja karbamiidi tootev ettevõtja Nitrofert oma tehase. See otsus oli tingitud maagaasi hindade märkimisväärsest tõusust ning mineraalväetiste hindade langusest, mis omakorda tulenes peamiselt ülemaailmse konkurentsi tihenemisest esmajoones Aasia konkurentide mõjul. Nitrofert on olnud raskustes alates 2009. aastast, mil esimest korda otsustati tootmine katkestada. Hiljem tootmist jätkati, kuid see peatati aasta pärast uuesti. Kuna olukorra võimalikust paranemisest märke ei olnud, võeti vastu otsus lõpetada töölepingud ettevõtja kõigi 421 töötajaga.
            
            
               2015. aasta oktoobris otsustas Eesti Energia, kes on Balti riikide juhtiv energiaettevõtja ja maailma suurim põlevkivi töötlev ettevõtja, vähendada põlevkiviõli tootmist madalamate naftahindade tagajärjel järsult langenud kasumi tõttu. Selle otsuse tulemusena lõpetati kollektiivselt tööleping 114 töötajaga. Järgmistel kuudel koondati veel 418 töötajat.
            
            
               Kolmas taotlusega hõlmatud ettevõtja Viru Keemia Grupp (VKG), kes on samuti põlevkiviõli tootja Ida-Virumaal, on silmitsi samasuguste probleemidega, mille on põhjustanud naftahindade langus. VKG sulges tehase 2016. aasta jaanuaris, mistõttu koondati 597 töötajat.
            
            
               Koondamiste eeldatav mõju kohapealsele, piirkonna ja riigi majandusele ning tööhõivele
            
            
               15.Koondamiste mõju kohapealsele ja piirkonna majandusele ning tööhõivele on eeldatavasti märkimisväärne. Põlevkiviõli tootmise järsk vähenemine mõjutab omakorda teisi sektoreid, nagu energiasektor, töötlev tööstus ja mäetööstus. Kaevandamissektoris vähenes tootmine 40 %, sest põlevkivi kaevandamine vähenes nafta ja põlevkivitoodete madala hinnaga kaasnevast madalast nõudlusest tingituna.
            
            
               16.Ida-Virumaal on asukoha ja demograafilise olukorra tõttu suuri probleeme. Maakond asub Eesti kirdeosas Läänemere ääres umbes 200 kilomeetri kaugusel elava majandusega pealinna piirkonnast ja pidevaks edasi-tagasi sõitmiseks on vahemaa pealinnaga liiga pikk. Idas piirneb maakond Venemaa Föderatsiooniga. Kuna Venemaal on väiksemad palgad, praegune majanduslik olukord ebasoodne ja piiriülese tööloa puhul kehtivad piirangud, ei ole ka piiriülese töökoha omamine alternatiiv. Vahetult läände ja lõunasse jäävad maakonnad on hõredalt asustatud põllumajanduspiirkonnad. Ida-Virumaa on iseenesest kõige enam linnastunud piirkond Eestis. Rohkem kui 80 % rahvastikust elab linnades, mis tavaliselt on monokultuursed asulad ühe või kahe suure tootmistehase ümber.
            
            
               17.Umbes 80 % Ida-Virumaa elanikest on venelased, kes asusid piirkonda Nõukogude ajal ja töötasid sealsetes uutes Nõukogude tööstusettevõtetes. Paljudel neist ei ole Eesti kodakondsust ning nad räägivad esimese ja sageli vaid ainsa keelena vene keelt.
            
            
               18.Pärast Eesti iseseisvumist on selle piirkonna tööturu probleemid olnud spetsiifilised, sest Nõukogude okupatsiooni ajal ehitatud suured tööstusrajatised on tühjaks jäänud või restruktureeritud. Selle tagajärjel on kõnealuse piirkonna töötuse määr tunduvalt kõrgem (2015. aastal oli see 11,7 % võrreldes riigi keskmise 6,2 %ga). Kuna vene keel ei ole Eestis riigikeel, siis on üksnes hea eesti keele oskusega isikutel võimalik leida tööd teistes Eesti piirkondades või uute Ida-Virumaale investeerivate ettevõtjate juures. Kultuuribarjäärile lisaks on puudulik riigikeele oskus üks peamistest teguritest, mis takistab koondatud töötajatel uue töökoha leidmist riigi mõnes teises piirkonnas, samas on see takistuseks ka ettevõtjate jaoks, kes soovivad piirkonda investeerida, või inimeste jaoks, kes sinna piirkonda kolivad.
            
            
               19.Piirkonna rahvaarv, mis oli 2015. aastal 150 000, moodustab vaid 9,5 % riigi töövõimelisest elanikkonnast, kuid 17,3 % Eesti töötutest. Pidades silmas, et piirkonna tööhõive üldine olukord on keeruline ning vabu töökohti on vähe (vabade töökohtade määr on vabade töökohtade osakaal töökohtade koguarvust, Ida-Virumaal oli see 2015. aasta neljandas kvartalis 0,8 %, kusjuures Eesti keskmine oli 1,2 %),
                  11
                on suhteliselt sarnase tehnilise profiiliga töötajate kollektiivne koondamine ja sarnase profiiliga töökohtade otsing muutnud tööturu olukorra taastumise keeruliseks.
            
         
         
            
               20.Koostatud on piirkonna arengu strateegia, mis on esitatud Ida-Virumaa 2015.–2020. aasta tegevuskavas
                  12
               . Potentsiaalsete kasvavate sektoritena on nimetatud logistikat ja turismi ning algust on tehtud majanduskasvu kiirendamist ja majandusstruktuuri mitmekesistamist soodustavate taristuprojektidega. Muud sektorid, kus oleks võimalik luua uusi töökohti, on puidu-, metalli- ja ehitusmaterjalide tootmine. Kavandatud individuaalsete meetmete pakett, mida kaasrahastatakse EGFi vahenditest, toetab täielikult tegevuskava, pakkudes koolitusmeetmeid, mille eesmärk on valmistada koondatud töötajaid ette nende kasvavate majandussektorite jaoks.
            
            
               Taotluse rahastamiskõlblikkuse põhjenduseks esitatud eriolukorra kirjeldus
            
            
               21.Nagu eespool märgitud, võib käsitada Ida-Virumaad ääremaal paiknemise ning demograafilise olukorra tõttu väikese tööturuna. Eesti ametiasutused väidavad ka seda, et kemikaalide ja keemiatoodete tootmise sektoriga seoses oleks igal juhul tulnud esitada EGFi määruse artikli 4 lõike 2 kohane taotlus. Selles sektoris oli koondamistega seotud vaid üks äriühing, kuid koondatute arv ei olnud nii suur, et esitada artikli 4 lõike 1 punkti a kohast taotlust. Kuigi koondamised toimusid NACE Revision 2 osa tasandil määratuna kahes eri majandussektoris, otsustasid Eesti ametiasutused kahe taotluse esitamise asemel liita koondamised ühte piirkondlikku taotlusesse, sest koondamised toimusid samas kohas, sama aja jooksul ja koondatud töötajatel oli väga sarnane taust. Seetõttu on taotluses erandkorras ühendatud kahes eri sektoris toimunud koondamised, millel ei ole otsest seost, kuid mis kõik toimusid ühel väikesel tööturul samal ajal ning see mitte ainult ei vähenda halduskoormust, vaid võimaldab tegevust kooskõlastada, sest mõlema sektori koondatud töötajatele saab pakkuda ühismeetmeid.
            
            
               Sihtrühma kuuluvad toetusesaajad ja kavandatavad meetmed
            
            
               Sihtrühma kuuluvad toetusesaajad
            
            
               22.Meetmetes osalevate koondatud töötajate hinnanguline arv on 800. Peamine põhjus, miks sihtrühma kuuluvate toetusesaajate arv on suhteliselt väike, on see, et need meetmed on suunatud sellistele koondatud töötajatele, kes on tööturul eriti haavatavad. Mõned töötajatest teatasid, et nad ei hakka meetmetes osalema. Arvestades esimeste koondamiste ja meetmete kohaldamisega alustamise vahelist aega, eeldavad Eesti ametiasutused, et mõni vähem haavatav isik on enne meetmete kohaldamise algust suutnud töö leida. Eeldatavasti meetmetes osalevad koondatud töötajad jagunevad soo, kodakondsuse ja vanuse alusel järgmiselt:
            
            
                     
                        Kategooria
                     
                  
                  
                     
                        Sihtrühma kuuluvate
                           toetusesaajate arv (ümardatud esimese kümnendkohani)
                     
                  
               
                     
                        Sugu:
                     
                  
                  
                     
                        mehed:
                     
                  
                  
                     
                        565
                     
                  
                  
                     
                        (70,6 %)
                     
                  
               
                     
                  
                  
                     
                        naised:
                     
                  
                  
                     
                        235
                     
                  
                  
                     
                        (29,4 %)
                     
                  
               
                     
                        Kodakondsus:
                     
                  
                  
                     
                        ELi kodanikud:
                     
                  
                  
                     
                        294
                     
                  
                  
                     
                        (36,8 %)
                     
                  
               
                     
                  
                  
                     
                        ELi mittekuuluvate riikide kodanikud:
                     
                  
                  
                     
                        506
                     
                  
                  
                     
                        (63,3 %)
                     
                  
               
                     
                        Vanuserühm:
                     
                  
                  
                     
                        15–24aastased:
                     
                  
                  
                     
                        31
                     
                  
                  
                     
                        (3,9 %)
                     
                  
               
                     
                  
                  
                     
                        25–29aastased:
                     
                  
                  
                     
                        47
                     
                  
                  
                     
                        (5,9 %)
                     
                  
               
                     
                  
                  
                     
                        30–54aastased:
                     
                  
                  
                     
                        380
                     
                  
                  
                     
                        (47,5 %)
                     
                  
               
                     
                  
                  
                     
                        55–64aastased:
                     
                  
                  
                     
                        334
                     
                  
                  
                     
                        (41,8 %)
                     
                  
               
                     
                  
                  
                     
                        üle 64 aasta vanused:
                     
                  
                  
                     
                        8
                     
                  
                  
                     
                        (1 %)
                     
                  
               
            
               Kavandatud meetmete rahastamiskõlblikkus
            
            
               23.Koondatud töötajatele osutatavad individuaalsed teenused koosnevad järgmistest meetmetest.
            
            
               –Formaalõppe toetamine – koolituskulude katmine: see meede on suunatud töötutele, kes alustavad formaalõppega või jätkavad oma õpinguid, et viia haridustee lõpule, täiendada oma oskusi ja osaleda koolitusel. Õpingute maksimaalne kavandatav kestus on 2,5 aastat.
            
            
               –Koolituskulude hüvitamine tööandjatele: meedet kohaldatakse juhul, kui tööandja on tööle võtnud mõne sihtrühma kuuluva toetusesaaja. Eesti Töötukassa võib (tööandjaga sõlmitud eelneva kokkuleppe alusel) hüvitada 50 % töötaja koolituskuludest, kuid mitte rohkem kui 1 250 eurot. Koolitused peavad toimuma rakendusperioodi jooksul. See meede hõlmab ka kvalifikatsiooni tõendava dokumendi saamise kulusid.
            
            
               –Tööturukoolitus: see meede kestab kuni üks aasta, kuid kursused peavad olema lõpetatud enne rakendusperioodi lõppu. Neil kursustel ei õpetata üksnes spetsiifilisi kutseoskusi, vaid on võimalik ka omandada üld- või pehmeid oskusi (nt arvuti kasutamise oskus, ettevõtlusoskused). Keegi ei saa samaaegselt osaleda tööturukoolitusel ja formaalõppes. Tööturukoolitust pakkuv meede hõlmab kvalifikatsiooni tõendava dokumendi, sh kutsetunnistuste või juhiloa saamisega seotud kulusid, samuti kaetakse sellega nende saamiseks makstavad riigilõivud.
            
            
               –Eesti keele kursused: kõigil toetusesaajatel on õigus koolitusel osaleda, sealhulgas ka neil, kes on juba uue töökoha leidnud, kuid kes peavad püsivalt tööle jäämiseks parandama oma eesti keele oskust.
            
            
               –Tööpraktika: meetme eesmärk on pakkuda sihtrühma kuuluvatele toetusesaajatele praktilisi töökogemusi. Praktikal osalemist võimaldavad tööandjad selleks, et parandada osalejate teadmisi ja oskusi, mida on vaja nende võimalikult kiireks tööturule naasmiseks.
            
            
               –Võlanõustamine: meetme peamine eesmärk on õpetada, kuidas tulla toime olukorras, kus sissetulek on vähenenud ja märkimisväärsed rahalised kohustused juba võetud. Nõustamine on oluline tööturule naasmise seisukohast ja selleks, et nõustutaks vastu võtma uut töökohta, kus palk võib olla väiksem.
            
            
               –Psühholoogiline nõustamine: meetmega pakutakse psühholoogilise nõustamise teenuseid, et aidata lahendada isiklikke probleeme ja töö leidmisel esinevaid takistusi, millega koondatud võivad kokku puutuda.
            
            
               –Formaalõppes osalejate õppetoetus: õpingute ajal saab iga osaleja õppetoetust 260 eurot kuus. Selleks et motiveerida inimesi formaalõppega algust tegema ja/või õpinguid jätkama, makstakse õppetoetust kogu õppeperioodi jooksul, kuid ainult rakendusperioodi lõpuni. Seda summat vähendatakse 130 euroni kuus juhul, kui osaleja leiab tööd, kuid soovib töö kõrvalt õpingud lõpule viia.
            
            
               –Stipendium ning transpordi- ja majutushüvitis eesti keele kursustel osalemiseks: kui keeleõppes osaleja on töötu, siis makstakse talle stipendiumi ning ta saab ka transpordi- ja majutuskulude hüvitist.
            
            
               –Liikuvustoetus: toetust makstakse töötutele, kes ei ole leidnud sobivat tööd kodu lähedal, ja/või neile, kes töötavad vähemalt 20 km kaugusel oma elukohast. Hüvitist makstakse kuus kuud pärast uuel töökohal tööle asumist, kuid mitte kauem meetme kestusest. Kui tegemist on tähtajalise töölepinguga, makstakse hüvitist samuti esimese kuue kuu jooksul, kuid mitte kauem kui pool lepingu kestusest. Hüvitismäär on 0,1 eurot ühe kilomeetri kohta, kuid mitte rohkem kui 300 eurot ühe kalendrikuu jooksul. Maksete arvutamisel võetakse aluseks lühim vahemaa elukohast töökohani.
            
         
         
            
               24.Kirjeldatud kavandatud meetmed on aktiivsed tööturumeetmed, mis on EGFi määruse artikli 7 kohaselt rahastamiskõlblikud. Need meetmed ei asenda passiivseid sotsiaalse kaitse meetmeid.
            
            
               25.Eesti ametiasutused on esitanud nõutud teabe meetmete kohta, mida asjaomased ettevõtjad peavad võtma liikmesriigi õiguse või kollektiivlepingute kohaselt. Nad on kinnitanud, et EGFi rahaline toetus ei asenda ühtegi niisugust meedet.
            
            
               26.Kavandatud meetmepakett on kooskõlas Eesti regionaalarengu strateegias (2014–2020)
                  13
                ning Ida-Virumaa tegevuskavas (2015–2020)
                  14
                kindlaks määratud vajadustega. Eesti ametiasutused on kinnitanud, et kooskõlastatud meetmepakett on kooskõlas ressursitõhusale ja säästvale majandusele üleminekuga ning omab häid võimalusi selle ülemineku soodustamiseks.
            
            
               Hinnanguline eelarve
            
            
               27.Meetmete hinnanguline kogukulu on 1 885 597 eurot, mis sisaldab individuaalsete teenuste maksumust summas 1 740 070 eurot ning ettevalmistus-, haldus-, teavitamis- ja reklaami-, kontrolli- ja aruandluskulusid summas 145 527 eurot. Eesti ametiasutused kinnitavad, et Eesti kannab ise peaaegu kõik meetmete ettevalmistamise ning teavitamise ja reklaami kulud.
            
            
               28.EGFist taotletud rahalise toetuse kogusumma on 1 131 358 eurot (60 % kogukuludest).
            
            
                     
                        Meetmed
                     
                  
                  
                     
                        Osalejate hinnanguline arv
                     
                  
                  
                     
                        Hinnanguline kulu osaleja kohta
                        (ümardatult) (eurodes)
                     
                  
                  
                     
                        Hinnanguline kogukulu
                     
                     
                        (eurodes) 
                     
                  
               
                     
                        Individuaalsed teenused (EGFi määruse artikli 7 lõike 1 punktide a ja c kohased meetmed)
                     
                  
               
                     
                        Formaalõppe toetamine – formaalõppe kulude katmine
                     
                  
                  
                     
                        47
                     
                  
                  
                     
                        5 750
                     
                  
                  
                     
                        270 250
                     
                  
               
                     
                        Koolituskulude hüvitamine tööandjatele
                     
                  
                  
                     
                        129
                     
                  
                  
                     
                        338
                     
                  
                  
                     
                        43 661
                     
                  
               
                     
                        Tööturukoolitus
                     
                  
                  
                     
                        379
                     
                  
                  
                     
                        851
                     
                  
                  
                     
                        322 704
                     
                  
               
                     
                        Eesti keele kursused
                     
                  
                  
                     
                        451
                     
                  
                  
                     
                        944
                     
                  
                  
                     
                        425 523
                     
                  
               
                     
                        Tööpraktika
                     
                  
                  
                     
                        273
                     
                  
                  
                     
                        649
                     
                  
                  
                     
                        177 117
                     
                  
               
                     
                        Võlanõustamine
                     
                  
                  
                     
                        51
                     
                  
                  
                     
                        116
                     
                  
                  
                     
                        5 901
                     
                  
               
                     
                        Psühholoogiline nõustamine
                     
                  
                  
                     
                        50
                     
                  
                  
                     
                        416
                     
                  
                  
                     
                        20 791
                     
                  
               
                     
                        Vahesumma a
                     
                     
                        Protsent individuaalsete teenuste paketist 
                     
                  
                  
                     
                        –
                     
                  
                  
                     
                        1 265 947
                     
                  
               
                     
                  
                  
                     
                  
                  
                     
                        (72,75 %)
                     
                  
               
                     
                        Toetused ja stiimulid (EGFi määruse artikli 7 lõike 1 punkti b kohased meetmed)
                     
                  
               
                     
                        Formaalõppes osalejate õppetoetus 
                     
                  
                  
                     
                        47
                     
                  
                  
                     
                        4 181
                     
                  
                  
                     
                        196 521
                     
                  
               
                     
                        Stipendium ning transpordi- ja majutushüvitis eesti keele kursustel osalemiseks
                     
                  
                  
                     
                        301
                     
                  
                  
                     
                        393
                     
                  
                  
                     
                        118 177
                     
                  
               
                     
                        Liikuvustoetus
                     
                  
                  
                     
                        175
                     
                  
                  
                     
                        911
                     
                  
                  
                     
                        159 425
                     
                  
               
                     
                        Vahesumma b
                     
                     
                        Protsent individuaalsete teenuste paketist
                     
                  
                  
                     
                        –
                     
                  
                  
                     
                        474 123
                     
                  
               
                     
                  
                  
                     
                  
                  
                     
                        (27,25 %)
                     
                  
               
                     
                         EGFi määruse artikli 7 lõike 4 kohased meetmed
                     
                  
               
                     
                        1. Ettevalmistav tegevus
                     
                  
                  
                     
                        –
                     
                  
                  
                     
                        100
                     
                  
               
                     
                        2. Haldamine
                     
                  
                  
                     
                        –
                     
                  
                  
                     
                        109 635
                     
                  
               
                     
                        3. Teavitamine ja reklaam
                     
                  
                  
                     
                        –
                     
                  
                  
                     
                        400
                     
                  
               
                     
                        4. Kontroll ja aruandlus
                     
                  
                  
                     
                        –
                     
                  
                  
                     
                        35 392
                     
                  
               
                     
                        Vahesumma c
                     
                     
                        Protsent kogukuludest
                     
                  
                  
                     
                        –
                     
                  
                  
                     
                        145 527
                     
                  
               
                     
                  
                  
                     
                  
                  
                     
                        (7,7 %)
                     
                  
               
                     
                        Kogumaksumus (a + b + c)
                     
                  
                  
                     
                        –
                     
                  
                  
                     
                        1 885 597
                     
                  
               
                     
                        EGFi toetus (60 % kogukuludest)
                     
                  
                  
                     
                        –
                     
                  
                  
                     
                        1 131 358
                     
                  
               
               29.Tabelis esitatud meetmetega (EGFi määruse artikli 7 lõike 1 punkti b kohased meetmed) seotud kulud ei ületa 35 % kooskõlastatud individuaalse teenustepaketi kogukuludest. Eesti ametiasutused on kinnitanud, et nende meetmete puhul nõutakse sihtrühma kuuluvate toetusesaajate aktiivset osalemist tööotsingul või koolitusmeetmetes.
            
            
            
               Kulude rahastamiskõlblikkuse periood
            
            
               30.Eesti ametiasutused hakkasid sihtrühma kuuluvatele toetusesaajatele individuaalseid teenuseid osutama 1. juulil 2016. Seega on meetmete võtmiseks vajalikud kulud EGFist toetuse saamiseks rahastamiskõlblikud alates 1. juulist 2016 kuni 1. juulini 2018. Erandiks on üle kahe aasta kestva formaalõppe kulud, mille puhul antakse rahalist toetust kuni 1. jaanuarini 2019.
            
            
               31.Eesti ametiasutused hakkasid EGFi rakendamisega seotud halduskulusid kandma 11. mail 2016. Ettevalmistus-, haldus-, teavitamis- ja reklaami- ning kontrolli- ja aruandluskulude katteks võib seega anda EGFi rahalist toetust alates 11. maist 2016 kuni 1. jaanuarini 2019. 
            
            
               Meetmete täiendavus liikmesriikide või liidu vahenditest rahastatavate meetmetega
            
            
               32.Riikliku kaasrahastamise vahendid saadakse tööturuteenuste ja -toetuste vahenditest, mis on ette nähtud Eesti Töötukassa aktiivsete tööturumeetmete rahastamiseks Eestis. Eelrahastamiseks on riigieelarvest kättesaadavaks tehtud täiendavad vahendid.
            
            
               33.Eesti ametiasutused on kinnitanud, et EGFist rahalist toetust saavad eespool kirjeldatud meetmed ei saa toetust liidu teistest rahastamisvahenditest.
            
            
               Sihtrühma kuuluvate toetusesaajate või nende esindajate või sotsiaalpartnerite ning kohalike ja piirkondlike asutustega konsulteerimise kord
            
            
               34.Eesti ametiasutused on andnud teada, et kooskõlastatud individuaalsete teenuste pakett on koostatud kõigi huvirühmade, sh sotsiaalpartnerite, ettevõtjate ja riiklike tööhõiveasutustega konsulteerides. 15. veebruaril 2016 korraldasid ametiühingud ja Ida-Virumaa tööandjate ühendus ümarlaua, et arutada kriisi võimalikke lahendusi. Pärast seda, 2016. aasta aprilli alguses, toimus Sotsiaalministeeriumis koosolek, kus arutati võimalikku EGFi kaasrahastamise taotlemist. Kõrgetasemelisel koosolekul osalesid Eesti Ametiühingute Keskliidu, Eesti Tööandjate Keskliidu, Majandus- ja Kommunikatsiooniministeeriumi ning Eesti Töötukassa esindajad. Seejärel korraldati Ida-Virumaal piirkondliku tasandi koosolek, kuhu kutsuti kõik asjaomased piirkondlikud osapooled.
            
            
               Haldus- ja kontrollisüsteemid
            
            
               35.Taotlus sisaldab haldus- ja kontrollisüsteemi kirjeldust, milles on täpsustatud asjaomaste asutuste vastutusalad. Eesti ametiasutused on komisjonile teatanud, et rahalist toetust haldab Sotsiaalministeeriumi strateegia ja eelarve haldamise teenistus (mis on EGFi korraldusasutus) ning Rahandusministeeriumi finantskontrolli osakond (mis on EGFi auditeerimisasutus) ja Rahandusministeeriumi Euroopa Liidu maksete osakond (mis on EGFi sertifitseerimisasutus). Mõned korraldusasutuse ülesanded delegeeritakse sihtasutusele „Innove“, mis on määratud teise tasandi vahendusasutuseks.
            
            
               Asjaomase liikmesriigi kohustused
            
         
         
            
               36.Eesti ametiasutused on esitanud kõik vajalikud tagatised seoses järgmisega: 
            
            
               –kavandatud meetmetele juurdepääsu võimaldamisel ja nende rakendamisel järgitakse võrdse kohtlemise ja mittediskrimineerimise põhimõtteid;
            
            
               –liikmesriigi ja ELi õigusaktides sätestatud nõuded kollektiivse koondamise kohta on täidetud;
            
            
               –töötajaid koondanud ettevõtted, kes on pärast koondamisi tegevust jätkanud, on täitnud seoses koondamistega oma õigusjärgsed kohustused ning oma töötajaid vastavalt toetanud;
            
            
               –kavandatud meetmed ei saa toetust liidu muudest fondidest ega rahastamisvahenditest ning välistatud on topeltrahastamine;
            
            
               –kavandatud meetmed täiendavad struktuurifondidest rahastatavaid meetmeid;
            
            
               –EGFi rahaline toetus vastab liidu riigiabi menetlus- ja materiaalõiguse normidele.
            
            
               MÕJU EELARVELE
            
            
               Eelarvet käsitlev ettepanek
            
            
               37.Nõukogu 2. detsembri 2013. aasta määruse (EL, Euratom) nr 1311/2013 (millega määratakse kindlaks mitmeaastane finantsraamistik aastateks 2014–2020)
                  15
                artiklis 12 on sätestatud, et EGFi toetused ei tohi ületada iga-aastast maksimumsummat, milleks on 150 miljonit eurot (2011. aasta hindades).
            
            
               38.Olles hinnanud taotlust EGFi määruse artikli 13 lõikes 1 sätestatud tingimuste kohaselt ning arvestades sihtrühma kuuluvate toetusesaajate arvu, kavandatavaid meetmeid ja hinnangulisi kulusid, teeb komisjon ettepaneku, et taotluse alusel rahalise toetuse andmiseks võetaks kasutusele EGFi vahendeid 1 131 358 euro suuruses summas, mis moodustab 60 % kavandatud meetmete kogukuludest.
            
            
               39.EGFi vahendite kasutuselevõtmise ettepaneku kohta teevad otsuse Euroopa Parlament ja nõukogu ühiselt, nagu on sätestatud 2. detsembri 2013. aasta institutsioonidevahelise kokkuleppe (Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta)
                  16
                punktis 13.
            
            
               Seotud õigusaktid
            
            
               40.EGFi kasutuselevõtmise otsust käsitleva ettepaneku tegemisega samal ajal esitab komisjon Euroopa Parlamendile ja nõukogule ettepaneku 1 131 358 euro ümberpaigutamiseks asjakohasele eelarvereale.
            
            
               41.Koos EGFi vahendite kasutuselevõtmise otsust käsitleva ettepanekuga võtab komisjon rakendusaktina vastu rahalise toetuse andmise otsuse, mis jõustub päeval, mil Euroopa Parlament ja nõukogu võtavad vastu kavandatud otsuse EGFi vahendite kasutuselevõtmise kohta.
            
            
               Ettepanek:
            
            
               EUROOPA PARLAMENDI JA NÕUKOGU OTSUS
            
            
               Globaliseerumisega Kohanemise Euroopa Fondi kasutuselevõtmise kohta
                  (Eesti taotlus – EGF/2016/003 EE/petroleum and chemicals)
            
            
               EUROOPA PARLAMENT JA EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut,
            
         
         
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1309/2013, mis käsitleb Globaliseerumisega Kohanemise Euroopa Fondi (2014–2020) ja millega tunnistatakse kehtetuks määrus (EÜ) nr 1927/2006,
                  17
                eriti selle artikli 15 lõiget 4,
            
            
               võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta,
                  18
                eriti selle punkti 13,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Globaliseerumisega Kohanemise Euroopa Fondi (EGF) eesmärk on toetada maailmakaubanduses globaliseerumise tõttu toimunud oluliste struktuurimuutuste, üleilmse finants- ja majanduskriisi jätkumise või uue üleilmse finants- ja majanduskriisi tõttu koondatud töötajaid ja füüsilisest isikust ettevõtjaid, kes on oma tegevuse lõpetanud, ning aidata neil tööturule tagasi pöörduda.
            
            
               (2)Nõukogu määruse (EL, Euratom) nr 1311/2013
                  19
                artikli 12 kohaselt ei tohi EGFist antav toetus ületada iga-aastast maksimumsummat, milleks on 150 miljonit eurot (2011. aasta hindades).
            
            
               (3)Eesti ametiasutused esitasid 11. mail 2016 taotluse, et saada EGFist rahalist toetust seoses koondamistega majanduse tegevusalade klassifikaatori (edaspidi „NACE“) Revision 2 osa 19 (koksi ja puhastatud naftatoodete tootmine) ja osa 20 (kemikaalide ja keemiatoodete tootmine) alla kuuluvates majandussektorites Eestis (Eesti Vabariik ei ole jaotatud ühise statistiliste territoriaalüksuste liigituse (NUTS)
                  20
                2. tasandi piirkondadeks). Taotluse kohta esitati lisateavet vastavalt määruse (EL) nr 1309/2013 artikli 8 lõikele 3. Taotlus vastab EGFist rahalise toetuse määramise nõuetele, nagu on sätestatud määruse (EL) nr 1309/2013 artiklis 13.
            
            
               (4)Kooskõlas määruse (EL) nr 1309/2013 artikli 4 lõikega 2 käsitatakse Eesti ametiasutuste esitatud taotlust vastuvõetavana, sest koondamised mõjutavad tööhõivet ning kohapealset, piirkonna ja riigi majandust rängalt.
            
            
               (5)Seega tuleks võtta kasutusele EGFi vahendid, et anda Eesti ametiasutuste taotluse alusel rahalist toetust summas 1 131 358 eurot.
            
            
               (6)Selleks et EGFi vahendeid saaks võimalikult kiiresti kasutusele võtta, tuleks käesolevat otsust kohaldada alates selle vastuvõtmise kuupäevast,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Euroopa Liidu 2016. aasta üldeelarvest võetakse Globaliseerumisega Kohanemise Euroopa Fondi raames kulukohustuste ja maksete assigneeringutena kasutusele 1 131 358 eurot.
            
            
               Artikkel 2
            
            
               Käesolev otsus jõustub selle Euroopa Liidu Teatajas avaldamise päeval. Seda kohaldatakse alates [the date of its adoption]
                  21*.
            
            
               Brüssel,
            
            
               
                  Euroopa Parlamendi nimel
                        Nõukogu nimel
               
               
                  president
                        eesistuja
               
            
         
         
            
                  
                     (1)
                  ELT L 347, 20.12.2013, lk 855.
               
               
                  
                     (2)
                  EGFi määruse artikli 3 tähenduses.
               
               
                  
                     (3)
                  Komisjoni 8. novembri 2012. aasta määrus (EL) nr 1046/2012, millega rakendatakse Euroopa Parlamendi ja nõukogu määrust (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS), seoses uueks piirkondlikuks jaotuseks vajalike aegridade edastamisega (ELT L 310, 9.11.2012, lk 34).
               
               
                  
                     (4)
                  Eesti Vabariik ei ole jagatud NUTS 2. tasandi piirkondadeks.
               
               
                  
                     (5)
                  ELT L 393, 30.12.2006, lk 1.
               
               
                  
                     (6)
                  Kooskõlas määruse (EL) nr 1309/2013 artikli 7 lõikega 4.
               
               
                  
                     (7)
                  Nõukogu 20. juuli 1998. aasta direktiiv 98/59/EÜ kollektiivseid koondamisi käsitlevate liikmesriikide õigusaktide ühtlustamise kohta (EÜT L 225, 12.8.1998, lk 16).
               
               
                  
                     (8)
                  http://fr.zone-secure.net/13451/186036/publication/contents/pdfweb.pdf
               
               
                  
                     (9)
                  
                  
                     http://www.energiatalgud.ee/img_auth.php/6/64/EY._Estonian_oil_shale_mining_and_oil_production_macroeconomic_impacts_study.pdf
                  
               
               
                  
                     (10)
                  EGF/2013/009 PL/Zachem
               
               
                  
                     (11)
                  
                  
                     http://pub.stat.ee/px-web.2001/Dialog/varval.asp?ma=WSV014&lang=1
                  
               
               
                  
                     (12)
                  
                  
                     https://www.siseministeerium.ee/sites/default/files/dokumendid/Arengukavad/ida-virumaa_tegevuskava_2015-2020_26.02.15.pdf
                  
               
               
                  
                     (13)
                  
                  
                     https://www.siseministeerium.ee/sites/default/files/dokumendid/eesti_regionaalarengu_strateegia_2014-2020.pdf
                  
               
               
                  
                     (14)
                  
                  
                     https://www.siseministeerium.ee/sites/default/files/dokumendid/Arengukavad/ida-virumaa_tegevuskava_2015-2020_26.02.15.pdf
                  
               
               
                  
                     (15)
                  ELT L 347, 20.12.2013, lk 884.
               
               
                  
                     (16)
                  ELT C 373, 20.12.2013, lk 1.
               
               
                  
                     (17)
                  ELT L 347, 20.12.2013, lk 855.
               
               
                  
                     (18)
                  ELT C 373, 20.12.2013, lk 1.
               
               
                  
                     (19)
                  Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).
               
               
                  
                     (20)
                  Komisjoni 8. novembri 2012. aasta määrus (EL) nr 1046/2012, millega rakendatakse Euroopa Parlamendi ja nõukogu määrust (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS), seoses uueks piirkondlikuks jaotuseks vajalike aegridade edastamisega (ELT L 310, 9.11.2012, lk 34).
               
               
                  
                     (21)
                  Date to be inserted by the Parliament before the publication in OJ.